Na osnovu člana 40 stav 1 Zakona o državnoj imovini (“Službeni list CG“, broj 21/09 i 40/11), odredbi Uredbe o prodaji i davanju u zakup stvari u državnoj imovini (“Službeni list CG”, broj 44/10), a saglasno Odluci Odbora direktora Akcionarskog društva za uslužne djelatnosti u vazdušnom saobraćaju “Aerodromi Crne Gore” AD, Podgorica broj 001-3350 od 08.04.2024. godine i Saglasnosti Ministarstva saobraćaja i pomorstva broj 01-348/24-1579/1 od 20.02.2024. godine, Akcionarsko društvo za uslužne djelatnosti u vazdušnom saobraćaju “Aerodromi Crne Gore” iz Podgorice objavljuje

**JAVNI POZIV**

**za davanje u zakup poslovnih prostora na aerodromu “Tivat”- Terminal 2, namijenjenih za Avio-prevoznike**

**1. Zakupodavac**

Akcionarsko društvo za uslužne djelatnosti u vazdušnom saobraćaju “Aerodromi Crne Gore” iz Podgorice, PIB 02305623, adresa: Aerodrom Podgorica (u daljem tekstu: „Aerodromi Crne Gore“ AD, Podgorica).

**2. Ponuđači**

Ponude u postupku mogu podnositi:

* Vazdušni prevoznici nosioci sertifikata vazdušnog operatora (AOC) ;

**3. Predmet javnog poziva**

Predmet javnog poziva je davanje u zakup, poslovnih prostora na aerodromu „Tivat“, putem prikupljanja ponuda, a koji su locirani u objektu – terminalnoj zgradi na aerodromu Tivat – Terminal 2 (LN 16, KO Mrcevac, kat. Parcela 1269) i to:

* Poslovi prostor na aerodromu **“Tivat”,** lokacije *označene brojevima*
* Površina jednog poslovnog prostora : 7,68 m2
* Površina drugog poslovnog prostora: 7,68 m2
* Prema skici prethodnoj poslatoj, p.p 1, I p.p 2 su predmeti ovog JP

**Napomena: šematski prikazi - skice prostora koji se daju u zakup čini sastavni dio ovog Javnog poziva.**

**4. Minimalna cijena zakupa lokacija za poslovne prostore po m²**

4.1. Minimalna cijena za zakup lokacija/ poslovnih prostora na mjesečnom nivou iznosi:

* **70 EUR / m2** **+PDV**

Ponuđači su dužni finansijski dio ponude izraziti na sljedeći način:

Lokacije poslovnog prostora za koje se podnosi ponuda sa ponuđenom cijenom zakupa po m2 na mjesečnom nivou + pdv.

**5. Rok zakupa**

Rok trajanja zakupa je 12 (dvanaest) mjeseci od dana potpisivanja ugovora.

**6. Sadržaj ponude**

**6.1 Ponuda obavezno sadrži :**

* Tačan naziv, sjedište i kontakte ponuđača,
* Potvrdu o registraciji - Izvod iz Centralnog registra privrednih subjekata Poreske uprave sa podacima o ovlašćenim licima ponuđača, u formi originala ili ovjerene kopije;
* Vazdušni prevozioci treba da prilože važeći Sertifikat vazdušnog operatera (AOC)
* Ukoliko je učesnik strano pravno lice dokumentaciju iz tačke 6.1.alineje 2, 3, izdatu od nadležnog organa iz države u kojoj je osnovano društvo, dužan je dostaviti prevedenu na crnogorski jezik, ovjerenu od strane sudskog tumača;
* Finansijsku ponudu za zakup prostora, sa jasno navedenim prostorom/ima za koji se podnosi ponuda za zakup sa ponuđenom cijenom;
* Izjavu ponuđača da ostaje pri ponudi 90 (devedeset) dana od dana prijavljivanja na Javni poziv;
* Izjava ponuđača da prihvata sve uslove iz Javnog poziva;
* Originalnu, bezuslovnu i na prvi poziv bez prava protesta naplativu bankarsku garanciju u visini od 500,00 EUR po prostoru, sa rokom važenja minimum 90 dana od dana otvaranja ponuda, kao garanciju u slučaju da izabrani učesnik odustane od zakupa, odnosno ne potpiše ugovor u predviđenom roku ili dokaz o uplati novčanog depozita u iznosu od 500,00 EUR po prostoru uz obavezu da u bankarskoj garanciji odnosno dokazu o uplati depozita bude jasno navedeno na koju poziciju/prostor se ista odnosi.
* Depozit se uplaćuje na žiro račun Aerodroma Crne Gore br. 510-200-22 kod CKB banke ili na devizni račun po sljedećim instrukcijama:

IBAN: ME25510000000000020022

Swift code: CKBCMEPG

The corespondent bank: Deutsche Bank AG Frankfurt Swift code: DEUTDEFF

**Napomena:**

**Dokazi moraju biti dostavljeni u originalu ili ovjerenoj kopiji, ne stariji od 6 (šest) mjeseci,**

**Zakupodavac zadržava pravo provjere tačnosti i autentičnosti dostavljene dokumentacije iz tačke 6 Javnog poziva.**

**7. Uslovi zakupa**

* Zakupac će vršiti plaćanje zakupa svakomjesečno sa rokom plaćanja do 15 (petnaest) kalendarskih dana, računajući od dana fakturisanja.
* Zakupac ne može zakupljeni poslovni prostor ili njegov dio dati u podzakup ili po bilo kom drugom osnovu dati na upotrebu drugom fizičkom ili pravnom licu.
* Jedan ponuđač, može biti izabran kao zakupac oba prostora koji su predmet zakupa.
* **Za Ponuđače koji dostavljaju granciju ponude:**

Izabrani ponuđač je u obavezi da prilikom zaključenja ugovora o zakupu dostavi garanciju banke bez prigovora naplativu na prvi poziv u visini polugodišnjih ugovorenih finansijskih obaveza,kao garanciju za uredno ispunjenje ugovorenih obaveza. Period važenja garancije banke mora obuhvatati rok zakupa sazdržan u ugovoru o zakupu, a koji rok je uvećan za 60 (šezdeset) dana, računajući od dana zaključenja ugovora o zakupu.

**Za Ponuđače koji dostavljaju dokaz o uplati depozita:**

Uplaćeni depozit za najpovoljnijeg ponuđača ostaje u svrhu obezbjeđenja plaćanja zakupnine i izmirenja svih ostalih obaveza Zakupca po ugovoru. Zakupac je dužan da prilikom zaključenja ugovora o zakupu doplati iznos depozita do nivoa polugodišnje vrijednosti zakupa koji je predmet ugovora, kao i da za vrijeme trajanja ugovora održava depozit na nivou šestomjesečne vrijednosti zakupa sa PDV-om.

Ponuđačima koji ne budu izabrani depozit će se vratiti u roku od 10 dana od dana donošenja Odluke o izboru najpovoljnijeg ponuđača.

**8. Kriterijum za izbor ponude**

Kriterijumi za izbor najpovoljnije ponude:

Najveća ponuđena cijena - 100%

Ukoliko dva ili više ponuđača imaju jednak broj bodova, odabir Ponuđača će se izvršiti žrijebanjem.

**Napomena: Ponude koje ne ispunjavaju utvrđene uslove cijeniće se kao neispravne.**

**9. Dostavljanje ponuda**

Ponude se dostavljaju neposredno na arhivu Aerodroma Podgorica, adresa ”Aerodromi Crne Gore” AD Podgorica, Aerodrom Podgorica, 81000 Podgorica, najkasnije do 29.04.2024. godine, do 12:00 časova.

Ponude se dostavljaju na crnogorskom jeziku.

Ponude se dostavljaju u zatvorenoj koverti koja sadrži naznake: “**Ponuda po Javnom pozivu**

**za davanje u zakup poslovnih prostora na aerodromu “Tivat”- Terminal 2, namijenjenih za Avio-prevoznike ”; NE OTVARAJ PRIJE JAVNOG OTVARANJA PONUDA.**

Javno otvaranje ponuda izvršiće se 29.04.2024. godine, sa početkom u 12:15 časova u prostorijama Aerodroma Podgorica, i istom mogu prisustvovati ovlašćeni predstavnici ponuđača ili njihovi punomoćnici uz priloženo ovjereno punomoćje, o čemu se ovim putem obavještavaju ponuđači, pa im se druga obavještenja neće slati.

Neblagovremene ponude se neće razmatrati.

**10. Odlučivanje o izboru ponuđača**

Definitivan odabir najpovoljnijeg ponuđača biće izvršen najkasnije u roku od 30 (trideset) dana od dana javnog otvaranja ponuda. Svaki ponuđač ima pravo prigovora na Odluku o izboru najpovoljnijeg ponuđača Komisiji u roku od 5 (pet) dana od dana dobijanja obavještenja o rezultatima Javnog poziva.

Odluka Komisije na prigovor je konačna.

Nakon isteka roka za podnošenje prigovora odnosno kada Odluka o izboru postane konačna, pristupiće se proceduri zaključivanja ugovora sa odabranim ponuđačem.

Ukoliko izabrani Ponuđač ne zaključi ugovor u roku od 8 (osam) dana od dana dostavljanja istog, Zakupodavac zadržava pravo da zaključi ugovor sa sljedećim najpovoljnijim ponuđačem, uz naplatu sredstva obezbjeđenja ponuđaču koji je odustao.

**11. Ostale informacije**

Ovlašćeno lice za sve dodatne informacije – Tamara Pejaković-Petković, tel: 032 670 935, svakim radnim danom od 8 do 14 časova.

 „Aerodromi Crne Gore“ AD zadržava pravo da:

* izabere ponuđača i zaključi ugovor o zakupu ukoliko po javnom pozivu pristigne makar jedna ispravna ponuda;
* ugovorom o zakupu dodatno precizira prava i obaveze ugovornih strana u skladu sa pozitivnim propisima Crne Gore;
* naplati bankarsku garanciju ili novčani depozit koji predstavljaju garanciju u slučaju da izabrani ponuđač ne zaključi ugovor po, odnosno povuče svoju ponudu prije isteka roka od 90 (devedeset) dana od dana otvaranja ponuda, i pristupi proceduri zaključenja ugovora sa sljedećim najpovoljnijim ponuđačem;

**„Aerodromi Crne Gore“ AD zadržava pravo da proglasi cio ovaj postupak nevažećim ukoliko na bilo koji način ne budu zadovoljeni njegovi interesi.**

“Aerodromi Crne Gore” AD Podgorica